Al-Mustadrak ala ash-Shahihain
Al-Mustadrak ala ash-Shahihain (Basa Arab: المستدرك على الصحيحين) ya iku kitab koleksi hadits kang disusun déning Hakim al-Naisaburi (w. 405 H) kang kandele nganti limang jilid. Al-Hakim nyusun kitab iki taun 393 H (1002 M) nalika panjenengané umur 72 taun. Kitab iki ngemot 9045 hadits. Panjenengane kandha yèn sekabehing hadits kang ana ing jerone minangka hadits shahih miturut syarat (metode kang digunakaké) Imam Bukhari lan utawa Imam Muslim. Nanging kitab iki éntuk atur sapala kang manéka warna saka para ulama.

Kritik 

Kitab Al-Mustadrak karya Al-Hakim nuwuhaké kontroversi, nalika Al-Hakim ngaku wis ngoreksi Al-Bukhari lan Muslim meh 9000 hadits kang kudune dilebokake kekarone ing kitab Shahihne, amarga hadits-hadits mau dianggep déning Al-Hakim wis jumbuh karo syarat (kriteria) kekarone utawa salah saijine, utawa duwé sanad kang shahih nanging ora jumbuh karo kriteria salah sijiné saka keduanya. Kritik marang kitab Al-Mustadrak iki jalaran Al-Hakim katindakake amarga gampang banget anggoné mbiji keshahihane marang hadits-hadits kang ora shahih.

Rujukan 
 

Literatur Sunni
Kitab Hadits
Hadits